Startap hərəkatının genişləndirilməsinə və vətəndaşların innovativ ideyalarının reallaşdırılmasına dəstək məqsədi ilə Nəqliyyat, Rabitə və Yüksək Texnologiyalar Nazirliyi Heydər Əliyev Fondunun "Regional İnkişaf" İctimai Birliyi və "Microsoft" şirkəti ilə birgə "İdeyadan Biznesə" layihəsi çərçivəsində Bakı və regionlarda startap turlarının növbəti mərhələsinə start verib.
Azərbaycan Gənclər Fondu, Birləşmiş Millətlər Təşkilatının İnkişaf Proqramı "İdeyadan Biznesə" layihəsinə dəstək verən təşkilatlar sırasına qoşulub. Layihənin tərəfdaşı isə "Azercell" şirkətidir.
Eyni zamanda, xarici və yerli texnoparkların, inkubasiya mərkəzlərinin nümayəndələrinin iştirakı ilə biznes layihələrinin hazırlanması, müzakirəsi, təqdimatı, eləcə də mentorların dəstəyi ilə startap-komandaların və ideyaların formalaşdırılması üzrə Şəki şəhərində "İdeyadan Biznesə" layihəsi çərçivəsində beynəlxalq İnnovasiya Düşərgəsi ("İnnoCamp") təşkil olunacaq.
14/09/18 Çap et